פילאר קינטנה

פילאר קינטנה (באנגלית: Pilar Quintana; נולדה בשנת 1972) היא סופרת קולומביאנית שזכתה בפרסים, וספריה תורגמו לשפות רבות. כתיבתה ריאליסטית והיא עוסקת באלימות בחברה הקולומביאנית ובארוטיקה.

ביוגרפיה
קינטנה נולדה, גדלה והתחנכה בסנטיאגו דה קאלי, במערב קולומביה. היא למדה תקשורת חברתית באוניברסיטת חאבריאנה  בבוגוטה. לאחר סיום לימודיה עבדה כתסריטאית בטלוויזיה וקופירייטרית בחברת פרסום. היא טיילה בעולם במשך שלוש שנים, ולאחר שובה השקעה על חוף האוקיינוס השקט.

בשנת 2003 היא פרסמה את ספרהּ הראשון "דגדוג על הלשון" (Cosquillas en la lengua).

בשנת 2007 נכללה קינטנה ברשימת הסופרים המצטיינים מתחת לגיל 39 באמריקה הלטינית, (Bogotá39) , שפורסמה במהלך "פסטיבל היי" , שנערך באותה שנה בבוגוטה, מאחר שארגון אונסקו הכריז על בירת קולומביה כ"בירת הספר העולמית" לשנה זו. באותה שנה גם יצא לאור ספרהּ "אספנים של אבקות נדירות" (Coleccionistas de polvos raros).

בשנת 2011, ייצגה קינטנה את קולומביה בתוכנית הכתיבה הבינלאומית באוניברסיטת איווה, ובשנת 2012 השתתפה בסדנת הכותבים הבינלאומית שנערכה באוניברסיטה הבפטיסטית בהונג קונג .

הספר כלבה, שראה אור בשנת 2018 זכה לשבחים רבים ותורגם ל-16 שפות לפחות. הוא הופיע ברשימת המועמדים הסופית בפרס הלאומי לרומן הטוב ביותר בקולומביה (Colombian Premio Nacional de Novela; 2018), וברשימת המועמדים הסופית לפרס הספר המתורגם הטוב ביותר בארצות הברית (National Book Award for Translated Literature in the US; 2020). תרגום הספר לאנגלית זכה ב-English Pen Award

תסריט שכתבה קינטנה ביחד עם הסופר הקולומביאני אנטוניו גרסיה אנחל  זכה בפרס התסריט הטוב ביותר לשנת 2020 ובמימון של שתי קרנות קולנוע קולומביאניות. הסרט שנוצר בעקבותיו, "Lavaperros" (באנגלית Dogwashers), עלה בענקית הסטרימינג נטפליקס במרס 2021.

ספרה "התהומות" (Los abismos), שראה אור בשנת 2021, עוסק ביחסי משפחה מנקודת מבט של ילדה. הספר זכה לשבחי הביקורת וזכויות תרגומו נמכרו לשפות אחדות. על יצירת ספר זה קינטנה זכתה בפרס אלפגוארה לרומן.

ספריה
רומנים
 "Cosquillas en la lengua", Editorial Planeta, 2003, Bogotá.
 "Coleccionistas de polvos raros", Grupo Editorial Norma, 2007; Bogotá. Barcelona: El Aleph, 2010 (edición revisada).
 "Conspiración iguana", Grupo Editorial Norma, 2009, Bogotá.
 "La perra", Literatura Random House, 2017, Bogotá.
 "Los abismos". Alfaguara, 2021.

סיפורים
 "Caperucita se come al lobo", Santiago de Chile: Editorial Cuneta, 2012.
 "No sos vos, es tu...", SoHo, noviembre de 2010.
 "Una segunda oportunidad", "El corazón habitado: Últimos cuentos de amor en Colombia", Cádiz: Algaida, 2010.
 "El estigma de Yossef", Avianca, diciembre de 2008.
 "Olor", Eñe: Nuevos escritores de América Latina, invierno de 2008.
 "La nueva aventura Caperucita Roja, donde ella se come al lobo", SoHo, octubre de 2008.
 "El hueco", Etiqueta Negra, agosto de 2008.
 "Violación", B 39: Antología de cuento latinoamericano. Bogotá: Ediciones B, 2007.

תרגומים לעברית
 הכלבה, תרגמה מספרדית מיכל שליו, הוצאת חרגול והוצאת מודן, 2022.
 סיפור שכתבה קינטאנה נכלל בספר התשוקות – סופרות לטינו־אמריקאיות כותבות אירוטיקה, שיצא בהוצאת תשע נשמות, 2018.

פרסים והערכה
 2007 – נכללה ברשימת הסופרים הצעירים המצטיינים באמריקה הלטינית.
 2010 – פרסLa Mar de Letras, במסגרת פסטיבלLa Mar de Músicas  בקרטחנה שבספרד, על הספר "אספנים של אבקות נדירות" (Coleccionistas de polvos raros).
 2018 – פרס Biblioteca de Narrativa Colombiana , המוענק על ידי אוניברסיטת EAFIT  בשיתוף עם תאגיד התקשורת Caracol Televisión  על הספר "כלבה" (La perra).
 2021 – פרס Alfaguara , המוענק על ידי הוצאה לאור בשם זה, הוא אחד הפרסים הספרותיים היוקרתיים ביותר בשפה הספרדית ואחד הפרסים הספרותיים המתגמלים ביותר בעולם, שכן הזוכה בו מקבל 175,000 דולר. קינטנה זכתה בפרס על ספרהּ "התהומות" (Los abismos).

קישורים חיצוניים

 ריאיון עם פילאר קינטנה והמתרגמת של הספר "כלבה" לאנגלית, אתר PenTransmissions,20 בנובמבר 2020. (באנגלית)
 ריאיון עם פילאר קינטנה באתר International Writing Program , פברואר 2021. (באנגלית)


 ערן צלגוב, חיי כלב, פנס מוסף לביקורת ספרות, ספטמבר 2022.

ביאורים

הערות שוליים

קטגוריה:סופרים קולומביאנים
קטגוריה:סופרות
קטגוריה:נשים קולומביאניות
קטגוריה:קולומביאניות שנולדו ב-1972
קטגוריה:קולומביאנים שנולדו ב-1972